b'\n_START_ARTICLE_\nSukkerspinn\n_START_PARAGRAPH_\nSukkerspinn er et godteri laget av sukker og eventuelt fargestoffer. _NEWLINE_F\xc3\xb8r sukkerspinnmaskinen ble oppfunnet, ble sukkertr\xc3\xa5der laget ved \xc3\xa5 smelte sukker, som s\xc3\xa5 ble trukket ut med en gaffel. Denne m\xc3\xa5ten \xc3\xa5 lage karamelliserte sukkertr\xc3\xa5der p\xc3\xa5 kan benytte innkokt sukkerlake, som helles ut i sm\xc3\xa5 mengder p\xc3\xa5 en  bakeplate og trekkes ut til tr\xc3\xa5der til det dannes et edderkoppnetteaktig sukkerspinn. _NEWLINE_I 1897 fant William Morrison og John C. Warton fra USA opp en elektrisk maskin som laget sukkerspinn. De fikk patent p\xc3\xa5 maskinen i 1899 og solgte sukkerspinn p\xc3\xa5 verdensutstillingen i St. Louis i 1904. Sukkeret varmes opp i sukkerspinnmaskinen, spinnes rundt og presses gjennom sm\xc3\xa5 hull, kj\xc3\xb8les derved ned, med lange og tynne sukkertr\xc3\xa5der som resultat. Sukkertr\xc3\xa5dene festes s\xc3\xa5 til en pinne, f\xc3\xb8r sukkerspinnet spises._NEWLINE_Sukkerspinn selges gjerne p\xc3\xa5 tivoli, i forn\xc3\xb8yelsesparker og p\xc3\xa5 markeder. Produktet selges ogs\xc3\xa5 p\xc3\xa5 boks. Det finnes ogs\xc3\xa5 sukkerspinnmaskiner for hjemmebruk.'